Accident în Bucureşti. Un şofer a intrat cu bolidul în Arcul de Triumf.
Un şofer a intrat cu un Mercedes AMG în Arcul de Triumf. Şoferul a pierdut controlul volanului, dar s-a oprit în stâlpii de protecţie. Traficul este îngreunat în Bucureşti din cauza ninsorii din ultimele zile.
Un şofer care conducea o maşină de lux a intrat, luni seară, cu bolidul în Arcul de Triumf din Capitală, relatează Adevărul.Şoferul, care conducea un Mercedes-Benz GT 63 AMG, a pierdut controlul volanului şi a intrat în Arcul de Triumf. Norocul acestuia a fost că s-a oprit în stâlpii de protecţie, altfel ar fi intrat cu maşina în zidurile construcţiei."Poliţiştii care se aflau în zonă s-au autosesizat şi au consemnat incidentul. Urmează ca cei de la Primăria Capitalei să vină şi să constate paguba. Este vorba despre distrugerea unui părţi din mobilierul urban. RCA-ul şoferului va plăti despăgubirea", au spus poliţiştii de la Brigada Rutieră.În Bucureşti, în ultimele zile, a nins, ceea ce a făcut ca traficul să devină problematic şi totodată a dus la apariţia poleiului pe străzile din Capitală.